ועדת העבודה, הרווחה והבריאות, כנסת 16, פרוטוקול מספר 491, 2005-09-13 11:00

חיים כץ: שלום לכולם, אני מתכבד לפתוח את ישיבת הוועדה.

חיים כץ: על סדר היום - שינוי בתקנות משפחות חיילים שנספו במערכה (תגמולים ושיקום)(תשלום למימון צרכים מיוחדים)(תיקון), התשס"ה-2005 .

חיים כץ: הייתי רוצה לשמוע אם למישהו מהנציגים יש מה להעיר.

פזית אליהו: אני מהלשכה המשפטית של משרד הביטחון.

פזית אליהו: התקנות האלה מכוח סעיף 10(ג) שתוקן באותם דיונים שאלי בן שם דיבר עליהם, לפני שנתיים, ב- 2003.

פזית אליהו: עכשיו אנחנו באים ליישם את החוק בתקנות ולתת את התשלום החודשי למימון צרכים מיוחדים להורים שכולים מחוסרי הכנסה.

חיים כץ: ממתי התחולה?

פזית אליהו: התחולה של 1,030 שקלים היא מינואר 2004, כאשר כבר בשנת 2003 שולם סכום קטן יותר, שזה 600 שקלים לזוג, ולכן גם נקבעה הוראת המעבר, כדי לעגן את התשלום שבוצע במהלך שנת 2003 עד למועד תחילת התקנות.

פזית אליהו: התוספת הנוספת בתקנות האלה מתייחסת למענק להורה שכול שנולד לו ילד לאחר האסון, ומדובר במענק בסך 15,000 שקלים.

פזית אליהו: שוב - התקנות הן בתיאום מלא עם ארגון "יד לבנים", הנוסח הוא על דעתם, ובתיאום עם כל הגורמים הרלבנטיים.

ג'ודי וסרמן: אתם מבקשים להחליף את סעיף 2 ולשנות את אופן עדכון הסכומים.

ג'ודי וסרמן: האם אופן העדכון החדש יביא לתשלום סכומים גדולים יותר לאורך זמן או סכומים קטנים יותר?

ג'ודי וסרמן: איך תשפיע צורת העדכון השונה?

פזית אליהו: אני אסביר: התקנות, בנוסחן הקודם, משנת 84 - קבעו מנגנון שונה של הצמדה לפי שיעור עליית השכר לעובד מדינה.

פזית אליהו: במסגרת התיקון הגדול שהיה לחוק משפחות חיילים נקבע מנגנון הצמדה שונה.

פזית אליהו: לכן חשבנו שנכון שגם התקנות, שבעצם מעגנות את התשלום מכוח החוק, גם הן ייקבעו את אותו מנגנון הצמדה שקיים בחוק.

פזית אליהו: לגבי השאלה האם זה יעלה - אני לא - -

רחל תל אור: את מתכוונת מבחינה תקציבית?

רחל תל אור: לא יהיה לנו שום שינוי בתקציב שאנחנו עומדים לתקצב.

ג'ודי וסרמן: אני מדברת על המשפחות, על האנשים שיקבלו את התגמול - על מנגנון ההצמדה החדש, לעומת הישן.

ג'ודי וסרמן: אז אמרו לי שזה שונה, וזה עכשיו הותאם למנגנון שקיים בחוק.

חיים כץ: תסבירי שוב.

רחל תל אור: אם מדברים על מנגנון הצמדה- יש פה אנשי תקציבים.

איציק שבתאי: אני מאגף התקציבים במשרד הביטחון.

איציק שבתאי: יש פה שני דברים שונים - יש את התשלום עצמו - שנותנים עוד 1,100 שקל - -

חיים כץ: לא עוד.

חיים כץ: זה בנוסף ל - - .

חיים כץ: וזה מינואר 2004.

חיים כץ: איך הם מקבלים את הכסף?

רחל תל אור: בתגמול.

רחל תל אור: יחד עם התגמול.

חיים כץ: הם מקבלים בתשלום אחד באופן רטרואקטיבי?

רחל תל אור: נכון.

חיים כץ: בשוטף - בסדר.

חיים כץ: ברטרו - הם מקבלים את הכל בפעם אחת.

איציק שבתאי: הוא קיבל 600 שקל?

איציק שבתאי: הוא ממשיך לקבל 600 שקל באופן שוטף.

ג'ודי וסרמן: אבל קודם, מכוח התקנות, לא היה - - בכלל.

חיים כץ: או.

חיים כץ: קיי.

חיים כץ: בסדר.

חיים כץ: שילמו שלא מכוח התקנות.

חיים כץ: עכשיו אתה מעלה לו ב- 430 שקל ואז אתה נותן לו את התוספת של ה- 430 שקל רטרו, מינואר 2004.

חיים כץ: נשאלה השאלה איך אתה מצמיד את ה- 1,030 שקל החדשים, אם זה יאושר בתקנות.

חיים כץ: איך זה יהיה צמוד?

איציק שבתאי: באותו מנגנון הצמדה של התגמול עצמו, שנכון לעכשיו, על פי חוק ההסדרים במשק, מ- 2003 יש בו הקפאה, עד ה- 31 לדצמבר, 2006.

איציק שבתאי: התגמולים הם לא צמודים.

איציק שבתאי: מ- 2006, לגבי כלל המשק, גם לנכים, גם להורים שכולים וגם לאלמנות - -

ג'ודי וסרמן: בוא נאמר שלא היתה הקפאה ובוא נאמר שזה היה מוצמד באופן אמיתי.

ג'ודי וסרמן: האם צורת ההצמדה על פי החוק נותנת את אותו הצמדה לפי התקנות, ואם לא - מה השוני?

איציק שבתאי: אין שוני.

ג'ודי וסרמן: אבל יש שוני - זו צורת עדכון שונה.

ג'ודי וסרמן: אתה אומרת שאריתמטית זה יוצא אותו מספר?

איציק שבתאי: לא, אני אומר שאופן ההצמדה של התגמול עצמו יהיה זהה לתוספת של התגמול - -

ג'ודי וסרמן: אתה מכיר את אופן העדכון בתקנות, היום?

איציק שבתאי: כן.

ג'ודי וסרמן: מה זה שונה מאופן העדכון שבחוק?

איציק שבתאי: אני לא יודע מה זה שונה מאופן העדכון שבחוק, אני יודע שבמנגנון עצמו - הוא זהה - -

חיים כץ: איך זה צמוד היום?

איציק שבתאי: יש הצמדה לעובדי מדינה ברמה י"ח, משהו כזה.

איציק שבתאי: יש שכר לעובד מדינה.

איציק שבתאי: יש פורמט של הצמדה לעובד מדינה, לדרגה מסוימת.

חיים כץ: הם צמודים לדרגה?

מוטי שלו: בחוק - צמודים לדרגה 19.

מוטי שלו: החישוב הוא לפי דרגה 19 של עובד מדינה.

מוטי שלו: עדכון התגמולים היום, המנגנון שקיים, הוא על פי עליית מדד היוקר.

חיים כץ: דרך העדכון היא - מדד, פלוס - מה?

מוטי שלו: תוספת היוקר.

ג'ודי וסרמן: אז - - כמו שהוא.

ג'ודי וסרמן: והתגמול הבסיסי, שעל פי החוק - צמודים לעובדי מדינה.

חיים כץ: זאת אומרת, באופן כללי - מבקשים ממשרד הביטחון להעלות את הגמול מ-600 שקל ל- 1,030 שקל, רטרואקטיבית, מינואר 2004, כשזה לא צמוד עד 31 בדצמבר 2006, בגלל מה שקורה במשק הישראלי.

ג'ודי וסרמן: יש לי עוד הערה משפטית, ואולי אני אוכל לדבר על כך עם היועצים המשפטיים, לגבי מועד התחילה של תקנה 3.

ג'ודי וסרמן: אתם קובעים שמועד התחילה היא 2004, ו - - הוראת מעבר, מ- 2003.

חיים כץ: היועצים המשפטיים יסתדרו ביניהם, אבל המטרה היא שהמשפחות השכולות תקבלנה את התוספת שלהם.